“Nee pêl”, se die spanner vir my, “hier werk dinge nie soos daar by julle pêre nie”- so asof ek ‘n gedierte van ‘n ander planet afkomstig is. “As jy hier wil jag moet jy die nodige reëlings doen met ‘n “outfitter”, en al is jy ‘n Toegeweide Jagter sal ek jou nie op my plaas toelaat sonder ‘n PH nie”.
Omdat die wêreld daar pragtig is en ek graag daar wil jag verneem ek toe langtand en tong-in-die-kies na tariewe. Die pryslys het my tot in my fondamente geruk, en ek het besef dat daardie pragtige dele van my land eintlik net beskore is vir die ryk jagters wat in dollars handel, en vir daardie skatryk ou wat ek aan die begin van hierdie skrywe van vertel het.